PATVIRTINTA

Molėtų rajono savivaldybės tarybos

2016 m. balandžio d. sprendimu Nr. B1-

**MOLĖTŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ PRIEDŲ PRIE TARNYBINIŲ ATLYGINIMŲ NUSTATYMO IR SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos apraše (toliau – aprašas) reglamentuojama savivaldybės biudžetinių įstaigų vadovų (toliau – įstaigos vadovas) priedų nustatymo ir skyrimo tvarka.

2. Aprašas parengtas vadovaujantis Lietuvos Respublikos vietos savivaldos įstatymu, Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“.

**II SKYRIUS**

**PRIEDŲ PRIE TARNYBINIŲ ATLYGINIMŲ NUSTATYMO SĄLYGOS**

3. Įstaigų vadovai veiklą organizuoja vadovaudamiesi teisės aktų nustatyta tvarka patvirtintais strateginiais veiklos planais (toliau – veiklos planas).

4. Priedas prie tarnybinio atlyginimo mokamas neviršijant įstaigos patvirtinto darbo užmokesčio fondo lėšų ir atsižvelgiant į biudžetinių metų finansines savivaldybės galimybes.

5. Įstaigos vadovo priedo prie tarnybinio atlyginimo dydis negali viršyti Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ nustatytų maksimalių dydžių.

6. Priedas prie tarnybinio atlyginimo nustatomas terminuotai, ne ilgesniam laikotarpiui nei iki kalendorinių metų pabaigos.

7. Priedas prie tarnybinio atlyginimo įstaigos vadovui gali būti skiriamas, kai jo veikla įvertinama teigiamai ne mažiau kaip pagal 7 rodiklius.

8. Priedas prie tarnybinio atlyginimo neskiriamas įstaigos vadovui, kuriam per 12 mėnesių buvo skirta drausminė nuobauda arba įstaigoje nustatytas finansinės drausmės pažeidimas.

9. Priedo prie tarnybinio atlyginimo mokėjimas gali būti svarstomas iš naujo ir jo mokėjimas nutraukiamas (arba procentiškai sumažinamas atlyginimo priedas), jei pablogėja įstaigos ar jos vadovo darbo rezultatai.

10. Priedo prie tarnybinio atlyginimo persvarstymą gali inicijuoti rajono savivaldybės meras, savivaldybės administracijos direktorius ir įstaigą kuruojančių savivaldybės administracijos padalinių vadovai.

**III SKYRIUS**

**PRIEDO PRIE TARNYBINIO ATLYGINIMO  NUSTATYMO RODIKLIAI**

11. Priedas prie tarnybinio atlyginimo nustatomas atsižvelgiant į praėjusių metų įstaigos veiklos rezultatų vertinimo rodiklius, kai savivaldybės taryba sprendimu pritaria įstaigos vadovo metinės veiklos ataskaitai.

12. Priedas prie tarnybinio atlyginimo įstaigos vadovui gali būti skiriamas įstaigos vadovo veiklą įvertinus pagal šiuos rodiklius:

12.1. Įstaigos funkcionavimas:

12.1.1. įstaiga kokybiškai parengia ir įgyvendina metinės veiklos programas ir (ar) planus;

12.1.2. įstaiga per metus suteikia daugiau paslaugų nei buvo suplanuota veiklos plane;

12.1.3. negauta nusiskundimų raštu (per paskutinius 12 mėnesių) dėl įstaigos ar jos vadovo veiklos arba nusiskundimai yra nepagrįsti;

12.1.4. institucijų, turinčių teisę kontroliuoti įstaigos veiklą, pažymose nėra užfiksuota pažeidimų, atsiradusių dėl vadovo kaltės (per paskutinius 12 mėnesių);

12.1.5. įstaiga turi vieną ar daugiau padalinių;

12.2. Įstaigos ekonominė finansinė būklė:

12.2.1. nėra finansinių pažeidimų, užfiksuotų teisę kontroliuoti turinčių institucijų aktuose ir pažymose (per paskutinius 12 mėnesių);

12.2.2. gauna papildomų pajamų ir sutaupo steigėjo skirtus asignavimus;

12.2.3. įstaiga racionaliai ir efektyviai naudoja finansinius ir materialinius įstaigos išteklius.

12.3. Savivaldybės, respublikinių ir tarptautinių renginių organizavimas:

12.3.1. inicijuoja ir organizuoja tarptautinius, respublikinius ar savivaldybės renginius (konferencijas, seminarus, konkursus, olimpiadas, festivalius ar kt.);

12.3.2. įstaigos vadovas aktyviai talkina ir dalyvauja organizuojant rajono, respublikinius ar tarptautinius renginius arba įgyvendinant reikšmingas ilgalaikes rajono programas;

12.3.3. vadovas inicijuoja ir organizuoja įstaigos ar jos atstovų dalyvavimą rajono, respublikiniuose ar tarptautiniuose konkursuose, olimpiadose, festivaliuose ir kt. bei juose pasiekia reikšmingų rezultatų.

12.4. Projektų, programų rengimas, įgyvendinimas ir papildomų lėšų pritraukimas:

12.4.1. įstaigos vadovas koordinuoja programų ar projektų šalies ir užsienio konkursams parengimą ir jų įgyvendinimą;

12.4.2. gaunama parama (ne Savivaldybės biudžeto lėšos) įstaigos veiklai gerinti ir patalpoms atnaujinti (aprašomas gaunamos paramos dydis, panaudojimas, nurodant konkrečias veiklas).

**IV SKYRIUS**

**PRIEDŲ PRIE TARNYBINIŲ ATLYGINIMŲ SKYRIMO TVARKA**

13. Įstaigos vadovas motyvuotą prašymą nustatyti priedą prie tarnybinio atlyginimo pateikia savivaldybės merui. Priedo prie tarnybinio atlyginimo skyrimą biudžetinės įstaigos vadovui gali inicijuoti rajono savivaldybės administracijos direktorius.

14. Įstaigos vadovo veiklą pagal aprašo III skyriuje nurodytus rodiklius įvertina įstaigą kuruojantis skyrius arba administracijos direktoriaus įgaliotas valstybės tarnautojas ir pateikia merui teikimą, pagrindžiantį skatinimo tikslingumą.

**V SKYRIUS**

**BAIGIAMOSIOS NUOSTATOS**

15. Įstaigų vadovams taikomos ir kitos Lietuvos Respublikos darbo kodekse ir kituose teisės aktuose nustatytos darbo apmokėjimo sąlygos.

16. Šis aprašas gali būti keičiamas ir papildomas rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_